יחידה 10003

יחידה 10003 (ברוסית: Войскова́я ча́сть № 10003 ,в/ч 10003) הייתה יחידה צבאית רוסית, שהוקמה במשרד ההגנה של ברית המועצות (והמשיכה לפעול גם כחלק ממשרד ההגנה הרוסי), כדי לחקור אפשרויות לשימוש צבאי בתופעות על-טבעיות.

היחידה הייתה קיימה משנת 1989 עד 2003. בשנים 1997 – 2003 היא פעלה כמחלקה של המטה הכללי של הכוחות המזוינים של הפדרציה הרוסית בשם המחלקה האנליטית-מומחית לכישורים אנושיים בלתי רגילים ולכלי נשק מיוחדים<ref>[http://fb.ru/article/285660/savin-aleksey-yurevich-general-leytenant-biografiya-metodika-a-yu-savina-i-otzyivyi-o-ney Савин Алексей Юрьевич, генерал-лейтенант: биография]</ref> (ברוסית: Экспертно-аналитическое управление по необычным возможностям человека и особым видам вооружений, בקיצור ЭАУ ГШ ВС России).

== היסטוריה ==
תג חזה.
בסוף שנות השמונים פנו מספר מתקשרים שהציעו את עזרתם לשר ההגנה של ברית המועצות המרשל יאזוב. הם הבטיחו לסייע לאתר בקלות צוללות אויב, לאתר אוניות ואנשים, לאבחן ולטפל במחלות. המטה הכללי של הכוחות המזוינים של ברית המועצות קיבל את המשימה לנתח את ההצעות הלא-שגרתיות של הפונים ולבחון את האפשרות ליישם את "יכולותיהם העל-טבעיות" הלכה למעשה. לצורך זה בשנת 1989 הוקמה היחידה הצבאית מספר 10003 בהנחיית ראש המטה הכללי של כוחות צבא ברית המועצות, גנרל הצבא מיכאיל מויסייב.

למפקד היחידה מונה קולונל אלכסיי יורייביץ' סאבין, שעד אז ערך באופן עצמאי סדרת מחקרים בתחום.אנשיו של סאבין העריכו את רמת היכולות הפנומנליות של הנפש האנושית על בסיס הישגיו של האקדמאי יורי גוליאייב, פרופסור אדוארד גודיקה והאקדמאי ניקולאי דביאטקוב. לאלכסיי סאבין, בתחילת שנות התשעים התקבל מידע ממדיומים על פיצוץ גרעיני אפשרי באזור העיר הסקוטית גלאזגו, שדווח לרשויות הבריטיות, אם כי ממצא זה לא אושר ורבים ספקנים באשר לתועלתה של היחידה ואנשיה. אלכסיי סאבין אף טען גם כי במהלך מלחמת צ'צ'ניה הראשונה, פיקודיו גילו שדות מוקשים של לוחמים צ'צ'נים, קבעו את מיקום עמדות הפיקוד שלהם ואת מטרות הפיגועים.

בשנת 1990 הושקעו רק 5 מיליון רובל ובחסות הוועדה הממלכתית למדע וטכנולוגיה של ברית המועצות, היחידה סייעה ביצירת מתקן בשם VENT שנועד לחקור שדות טורסיוניים שאינם קיימים בטבע ומהווה חלק ממחקר בתחום התאוסופיה.

בשנת 1997 קיבלה היחידה מעמד של אגף במטה הכללי, הוקם צוות שמורכב משני אלופים ושמונה קולונלים, ששלטו בפעילותם של יותר מ-120 ארגונים ומחלקות שונות וסאבין קודם לדרגת לוטננט גנרל.

בשנת 2000 מנתה המחלקה יותר מחמישים איש, מחציתם אזרחים<ref>[http://mishka-oz.ru/download/docs_12186 Пси-воины: Запад и Восток. История военного применения экстрасенсорики] / стр. 276</ref>. בראשית שנות האלפיים נמתחה ביקורת חריפה על פעילויות הממשל מצדו של אדוארד קרוגליאקוב, יו"ר הוועדה למאבק זיוף מחקר מדעי<ref>[http://www.philosophy.nsc.ru/journals/philscience/5_99/10_KRUG.htm Доклад комиссии по борьбе с лженаукой и фальсификацией научных исследований на Президиуме РАН 16 марта 1999 года]</ref> ומספר מדענים נוספים, שהביאו לפירוק היחידה בסוף שנת 2003.

מחקרים דומים ערכו מחלקת ההגנה של ארצות הברית וה-CIA במסגרת Stargate Project בשנים 1972–1995, בהתאמה, וגם הם הופסקו בשל חוסר התועלת בהם. המחקרים האמריקאים תועדו בספר גברים שבוהים בעיזים משנת 2004 ובעיבוד הקולנועי שלו משנת 2009.

== לקריאה נוספת ==
* Савин А., Ратников Б. Пси-войны. Запад и Восток. История в свидетельствах очевидцев. — <abbr>М.</abbr>: Постум, 2016. — 530 с. — .
* Соколов Д. Мистика и философия спецслужб. — <abbr>М.</abbr>-Королёв-Удельная: Академия управления, 2010. — (Хроники реального мира). — 1,000 экз. — .
* Соколов Д. С. Мистика и философия спецслужб. Спецоперации в непознанном. Изд. второе, исправл. и дополн. – М.: Белые альвы, 2013. – 288 с.: ил.
== קישורים חיצוניים ==
* [http://paranormal-news.ru/news/voennaja_tajna_10003/2012-12-10-5818 סוד צבאי 10003] / תסקיר באתר paranormal-news.ru 
* [http://fb.ru/article/267252/v-ch-mestonahojdenie-sekretnyie-metodiki-sotrudniki-i-voennoslujaschie-obuchenie-po-metodike-v-ch-otzyivyi יחידה 10003: מיקום, טכניקות סודיות, עובדים ואנשי צבא] 
== הערות שוליים ==

קטגוריה:יחידות צבא רוסיות